钦定古今图书集成/明伦汇编/氏族典/第180卷 > 《廖用贤尚友录》 > 全大成
## 钦定古今图书集成/明伦汇编/氏族典/第180卷 > 《廖用贤尚友录》 > 全大成

按《江西通志》：“大成，字希孔，金谿人。世有隐德，服义不
苟。父寝疾数月，大成侍之，衣不解带。时曾祖母及祖
母俱在堂，大成哭父辄欲绝，而祖母泣谓曰：‘若再死，
吾两人无存日矣’。强起节哀。后祖母患目盲，大成日
夕以舌舐之，得复故。已，复患膈，割股和药，膈疾顿开，
人皆谓为孝感。”